cyanic-selkie/wikianc huggingface dataset:
Elämänsanalaisuus
Synty
Vanhoillislestadiolaisuuden sisällä oli erimielisyyksiä opillisista kysymyksistä 1960-luvun vaihteessa. Oppierimielisyydet koskivat erityisesti tunnustuskirjojen oppikohtien tulkintaa, pakanalähetystä ja seurakuntaoppia. Erimielisyydet johtivat muutosta haluavien, varsinkin monien pappien, eroon vanhoillislestadiolaisuudesta. Liikkeeseen liittyi 2/3 vanhoillislestadiolaisuuden papeista, kymmenen pientä rauhanyhdistystä ja joitakin maallikkosaarnaajia.
SRK:n vuosikokouksessa Kuusamossa vuonna 1961 erotettiin tai jätettiin valitsematta johtokuntaan oppositiossa olleet jäsenet. Johtokuntaan valittiin uudet jäsenet pappisseuraan menneiden tilalle.
Rauno Saari
Rauno Saari (s. 6. syyskuuta 1946 Kisko) on suomalainen virkamies, joka toimi vuosina 2003–2009 Länsi-Suomen läänin maaherrana ja 2009–2012 Lounais-Suomen aluehallintoviraston ylijohtajana. Saari on valmistunut valtiotieteen maisteriksi Turun yliopistosta vuonna 1971. Vuonna 2005 hänet promovoitiin Turun kauppakorkeakoulun promootiossa kauppatieteiden kunniatohtoriksi.
Iso Vuorijärvi (Orivesi)
Maantietoa
Järven pinta-ala on 13,5 hehtaaria ja se on 850 metriä pitkä ja 400 metriä leveä. Sen länsiosa kapenee 100 metriä leveäksi lahdeksi, jolla on pituutta 450 metriä. Järvi sijaitsee Siikanevan kaakkoispuolella kohoavalla mäkisellä järvialueella. Järven lähiympäristössä ei ole korkeita mäkiä, mutta sen kaakkois- ja itäpuolella on kallioalue. Järvellä ei ole kartan mukaan saaria ja se on autio. Sen rantaviivan pituus on 2,4 kilometriä ja sen rannat ovat metsämaata. Järven etelärantaa seuraa kävelypolku, jonka yhteydessä on järven itä- ja länsipäässä on kartoissa merkitty nuotiopaikat. Itärannan kalliorannassa on luola. Läntiselle nuotiopaikalle tulee pohjoisesta metsäautotie, joka lähtee kantatieltä 66.
Janet Jackson
Lapsuus ja nuoruus
Lapsuusvuosinaan Janet halusi uraa ratsastajana eikä tuntenut vetoa musiikkimaailmaan. Jackson 5:n suosion alettua hiipua 1970-luvun alkupuolella Joseph Jackson päätti tuoda loputkin lapsensa, myös Janetin, julkisuuteen. Huhtikuussa 1974 Janet teki ensimmäisen julkisen esiintymisensä Las Vegasissa kaikkien yhdeksän sisarustensa kanssa. Pian esiintymisen jälkeen Janet Jacksonista tuli julkkis, sillä hän jäljitteli esiintymisellään muun muassa Cheriä ja Mae Westiä. Vuonna 1976 Jacksonin perheen Vegasin-esiintyminen sai huomiota CBS-kanavalla. Kanava etsi parhaillaan uutta ohjelmaa loppuneen Sonny & Cher Show'n tilalle. Kesäkuussa 1976 esitettiinkin Jacksonin perheen oma televisio-ohjelma, The Jacksons Show, joka oli Yhdysvaltain ensimmäinen afrikkalais-amerikkalaisen perheen TV-ohjelma. Ohjelma kuitenkin lopetettiin 1977.
2006-2010: Paluu julkisuuteen
20 Y.O. sijoittui ensimmäisellä listaviikollaan Amerikan Billboard-listalle toiseksi ja jäi Ludacrisin Release Theraphy -albumin jälkeen. Kansainvälinen media piti kakkossijaa ns. floppina, ja albumilta julkaistiin enää vain yksi single, So Excited, jossa vieraili rap-artisti Khia.
2015-nykyaika: Unbreakable ja kiertue
Jackson ilmoitti 4. toukokuuta 2016 olevansa raskaana ja siirsi maailmankiertuettaan sen johdosta. Jacksonin 4. tammikkuuta 2017 syntyneen ensimmäisen lapsen isä on qatarilainen liikemies Wissam Al Mana. Pariskunta meni naimisiin vuonna 2012 ja he asuvat tällä hetkellä (2016) Lontoossa.
Sinikka Kuula
Kuula opiskeli Helsingin Konservatoriossa, ohjaajinaan muiden muassa Elli Rängman-Björlin, France Ellegaard ja Timo Mikkilä. Diplomin hän suoritti 1943.
Kulma
Tieteellinen mittaus
Nykyaikaisessa SI-järjestelmässä kulman mittaaminen suoritetaan käyttäen pituusmittoja ja tulos ilmaistaan niin sanoittuina "radiaaneina". Tasokulma määritellään SI-järjestelmässä johdannaissuureena, jossa esimerkiksi täyden kulman arvo saadaan ympyrän kehän pituuden ja ympyrän säteen suhteesta (eli 2\pi). Kulman arvot ovat mittayksiköttömiä.
Kulman puolittaminen
Kulma voidaan puolittaa myös geometrisesti pelkkää harppia apuna käyttäen. Kulman puolittaminen geometrisesti :
Nana Visitor
Nana Visitor (oikealta nimeltään Nana Tucker, s. 26. heinäkuuta 1957 New York) on yhdysvaltalainen näyttelijä. Hän tuli 1990-luvulla tunnetuksi Kira Nerysin roolista televisiosarjassa Star Trek: Deep Space Nine.
Mari Rantasila
Ritva Leena Mari Rantasila (s. 7. tammikuuta 1963 Pori) on suomalainen Jussi-palkittu näyttelijä, ohjaaja ja laulaja.
Maslow’n tarvehierarkia
Maslow’n mukaan ihmisellä on perustarpeet, jotka tulee tyydyttää riittävässä määrin – ei välttämättä täydellisesti – ennen kuin ihminen alkaa etsiä tyydytystä ”korkeammille” tarpeille. . Maslow’n teoria lasketaan kuuluvaksi humanistiseen psykologiaan. Maslow keskittyi tutkimuksissaan esimerkillisiin (exemplary) ihmisiin, kuten Albert Einstein, Jane Addams, Eleanor Roosevelt ja Frederick Douglass, joiden hän katsoi onnistuneen toteuttamaan inhimillisen potentiaalinsa. thumb|400px|Maslow’n tarvehierarkia
Kaufering
Kaufering on kunta Baijerissa, Landsbergin piirikunnassa. Se sijaitsee Lech-joen itärannalla. Natsi-Saksan aikana alueella toimi Kauferingin keskitysleiri, joka oli Dachaun alaleiri.
Polkuyhtenäisyys
Jatkuva kuvaus
Polkuyhtenäisyys on topologinen ominaisuus, joka säilyy jatkuvissa kuvauksissa. Jotkut avaruuksien ominaisuuksista eivät muutu lainkaan jatkuvassa kuvauksessa.
Tom Hilde
Maailmancupissa Hilde oli kaudella 2007–2008 kolmas Kuusamossa, Trondheimissä ja Engelbergissä ennen kuin saavutti ensimmäisen voittonsa yhden kierroksen kilpailussa Val di Fiemmessä 12. tammikuuta 2008. Toisen voittonsa hän otti heti seuraavana päivänä samassa mäessä. Oltuaan vielä toinen Harrachovin lentomäessä, kolmas Kuopion ja toinen Oslon kilpailussa hän sijoittui maailmancupin loppupisteissä neljänneksi. Kahden vaisumman kauden jälkeen Hilde voitti maailmancupkaudella 2010–2011 Bischofshofenin osakilpailun. Samalla kaudella hän oli toinen Zakopanen kolmannessa osakilpailussa sekä Oberstdorfin lentomäessä ja kolmas Lillehammerin ensimmäisessä kilpailussa, Innsbruckissa ja Zakopanen toisessa osakilpailussa sekä mäkiviikon lopputuloksissa. Maailmancupin kokonaispisteissä hän oli viides.
Kompaktius
Kompaktin avaruuden suljettu osajoukko on kompakti, ja kompaktin joukon kuva jatkuvassa kuvauksessa on kompakti. Jos X on kompakti eikä ole tyhjä joukko ja on jatkuva, niin tällöin f saa X:ssä suurimman ja pienimmän arvonsa.
Historia ja motivaatio
Huomaa, että jos A on ääretön, ei lause ole välttämättä voimassa mielivaltaisen monelle ympäristölle, sillä leikatessa joukkoja voi jokin x:n ympäristö leikkautua kokonaan pois. Väite on kuitenkin voimassa, jos A on kompakti: Otetaan äärellinen A:n osapeite {V(a)}. Tällä tavoin nähdään, että Hausdorffin avaruudessa jokainen piste voidaan erottaa ympäristöllä kompakteista joukoista, joka ei sisällä kyseistä pistettä. Toistamalla päättelyä nähdään, että kaksi erillistä kompaktia joukkoa voidaan Hausdoffin avaruudessa erottaa ympäristöillä. Tässä siis ikään kuin äärellisen joukon alkio on korvattu kompaktilla joukolla Hausdorffin avaruudessa.
Tuila’epa Sailele Malielegaoi
Vuoden 2021 vaalien jälkeen Samoa ajautui poliittiseen kriisiin, kun Malielegaoi hävisi vaalit ja kieltäytyi luovuttamasta valtaa ja lukittautui parlamentin istuntosaliin. Myöhemmin Malielegaoi syytti Uuden-Seelannin pääministeriä Jacinda Ardernia ja "feminististä juonta" vaaleihin sekaantumisesta, mikä hänen mukaansa johti HRPP:n häviöön. Ardern kiisti henkilökohtaisesti kaikki syytökset.
Taso
Jos ovat R3:n akseleiden koordinaatteja, taso voidaan määritellä neljän vakion  avulla niiden pisteiden joukoksi, joille pätee:
Tulipallo
Tulipallo vai bolidi
Tšekkoslovakiassa havaitun Sumavan tulipallon aiheuttaja, jonka läpimitta oli 20 m ja massa 200 tonnia, oli tiheydeltään vain 0,2 ja siksi kappale hajosi 50 kilometrin korkeudessa. Meteoriittisateet syntyvät tulipallon hajotessa 10–30 kilometrin korkeudessa.
Törmäyskraatterit
Halkaisijaltaan 1,2 km Barringerin törmäyskraatteri syntyi kosmisessa 2,5 megatonnin törmäyksessä 49 000 vuotta sitten noin 50-metrisen rauta-nikkeli-asteroidin iskeytyessä Arizonan erämaahan arviolta 23 km/s nopeudella.
Muuttolintu
Muuttamisen lajit
Suomessa kevätmuutto alkaa helmikuun aikana, kun lokit ja vesilinnut siirtyvät mahdollisuuksien mukaan lähemmäs pesimäseutuja. Maaliskuussa saapuvat muun muassa kottarainen, uuttukyyhky, kiuru ja monet muut linnut. Toukokuussa saapuvat arktiset vesilinnut ja viimeiset muuttajat saapuvat vasta kesäkuun aikana (mm. lapinuunilintu ja kuhankeittäjä. Syysmuutto alkaa monilla kahlaajalajeilla jo elokuussa. Syysmuutto huipentuu syys-lokakuun aikana ja monia vesilintuja muuttaa vielä marras-joulukuussa.
Pohjois–eteläsuuntaisesti lentävät muuttomatkallaan etenkin Pohjois- ja Etelä-Amerikan linnut sekä afrikkalaiset ja itäaasialaiset linnut. Eurooppalaiset ja pohjoisafrikkalaiset linnut lentävät pitkiä matkoja itä–länsisuuntaisesti kiertäessään Alpit, Välimeren ja Saharan. Jotkin linnut muuttavat vuoden aikana ympyrän muotoista rataa. Useimmat linnut kuitenkin muuttavat elämänsä aikana vaihtelevilla tavoilla.
Vaellus on hieman eri asia kuin muutto. Jotkin pohjoisten tai kuivien, karujen seutujen lajit vaeltavat melko epäsäännöllisesti parempien ruoka-apajien perässä. Olosuhteiden muutos voi johtua sään vaihtelusta tai populaation liikakasvusta. Tyypillisiä vaelluslintuja ovat esimerkiksi käpylinnut, jotka siirtyvät taigan havupuiden siemensatojen perässä satoja, jopa tuhansia kilometrejä. Siperialaisen pähkinähakin alalaji macrorhynchos suorittaa toisinaan massavaelluksia idästä länteen, jos hyvien sembramännyn siemensatojen ja onnistuneiden pesintöjen ansiosta suureksi paisunut kanta ei enää löydä riittävästi ravintoa. Pöllöillä puolestaan esiintyy vaelluksia pikkunisäkkäiden kannanvaihteluiden mukaan. Vaellukset ja muuttokäyttyminen ylipäätään ovat tyypillisiä nimenomaan pohjoisella alueella esiintyvillä eliöillä.
Reitit
Euroopan tärkemmät muuttoreitit kulkevat Gibraltarin, Etelä-Italian, Egeanmeren ja Israelin yli. Amerikan linnut ylittävät joko Panaman kannaksen tai Isojen-Antillien kohdalta. Aasian tärkeimmät muuttoreitit kulkevat Arabian yli, Siperian ja Intian välillä, tai Indonesiaan Aasian itärannikon, Japaninsaarten ja Filippiinien, tai Pohjois-Australian kautta. Erityisen linturikkaita pullonkauloja ovat esimerkiksi Keski-Amerikan Veracruz ja Panama sekä Israelin Eilat.
Batumi
Batumi sijaitsee vain muutaman kymmenen kilometrin päässä Turkin rajalta ja toimii siten myös porttina Georgiaan. Transkaukasian rautatien haara ja Baku–Batumi-öljyputki päättyvät kaupunkiin. Batumin subtrooppinen ilmasto ja sijainti meren rannalla tekevät siitä suositun lomakohteen.
Vladislav Tretjak
Kansainväliseen kuuluisuuteen Tretjak nousi otteillaan vuoden 1972 Summit Series -ottelusarjassa Neuvostoliiton ja Kanadan välillä. Samana vuonna hän oli voittamassa Sapporon talviolympialaisissa ensimmäistä olympiakultaansa. Myöhemmin Tretjak oli voittamassa Neuvostoliiton paidassa kultaa myös Innsbruckin talviolympialaisissa vuonna 1976 ja Sarajevon talviolympialaisissa vuonna 1984. Lisäksi hän oli voittamassa vuoden 1981 Kanada-cupia, kymmentä jääkiekon maailmanmestaruutta ja yhdeksää Euroopan-mestaruutta. Vuoden 1980 talviolympialaisten Miracle on Ice eli Yhdysvaltain yllättävä olympiakulta toi kuitenkin ikävän tahran Tretjakin muuten menestyksekkääseen maajoukkueuraan. Neuvostoliiton päävalmentaja Viktor Tihonov vaihtoi Yhdysvaltoja vastaan pelatussa loppusarjan ottelussa Tretjakin pois maalilta jo ensimmäisen erän jälkeen tämän päästettyä helpohkosti kaksi maalia. Yhdysvallat vei ottelun voiton lopulta maalein 4–3 ja loppusarjan lopulta viidellä pisteellä. Neuvostoliitto tuli kisoissa hopealle neljällä pisteellä.
Vols
Volsin kylä sijaitsee noin kuusi kilometriä Kirkkonummen keskustasta pohjoisluoteeseen. Vuonna 2011 kylässä oli 374 asukasta.
Volsin entisellä koululla on kansalaisopiston ja yhdistysten toimintaa, kuten Kirkkonummen Komeetan kerhohuone, jossa on myös Komeetan kirjasto. Siellä on ollut myös huonekaluja entisöiviä yrityksiä. Kirkkonummen Kansalaisopisto on pitänyt siellä runsaasti taito- ja taideaineiden kursseja. Kunnassa on esitetty mielipiteitä, että koulu pitäisi myydä (sivistyslautakunnan päätös 12.8.2009).
Juovakääpiöahven
Koko ja ulkonäkö
Juovakääpiöahvenen suurin koko on 4–5 cm, naaraat ovat pienempiä kuin koiraat. Kalan normaali yleisväri on vaaleanharmaa, kyljessä selvä leveä musta vaakaraita. Koiras hohtaa sinisävyisenä, naaras muuttuu kutuvalmiina keltaiseksi.
Alkuperä
Juovakääpiöahvenia tavataan luonnossa Etelä-Amerikassa: Paraguay- ja Rio Gueapore -joissa.
Vesiolot
Veden on pH-arvon on oltava noin 6,5 ja lämpötilan 20–28 °C. Akvaarion on hyvä olla vähintään 60 cm pitkä.
Heart First
Lyhyt tuoteseloste
Heart First julkaistiin vinyylialbumina (12" LP) ja musiikkikasettina sekä vuonna 1997 CD-levynä (Infinity Records, IFTYCDL1). Musiikkikasetin Britanniassa julkaistussa versiossa on bonuskappale Evergreen. Heart First -albumilta nousivat singlehiteiksi kappaleet Back In My Arms (Once Again), Searching sekä Whatever I Do (Wherever I Go). Back In My Arms -sävelmästä on levyllä kaksi versiota. Albumin tuotti Stock Aitken Waterman lukuun ottamatta sävelmää Searchin', jonka tuotti Ian Anthony Stephens. Heart First tallennettiin Marquee-, Workhouse-, Sound Suite- ja C.S.W. -studioilla.
Timaru
Timaru (maoriksi Te Tihi-o-Maru) on satamakaupunki Uuden-Seelannin Eteläsaarella. Se sijaitsee 160 kilometriä Christchurchistä etelään ja 200 kilometriä Dunedinista pohjoiseen. Timaru sijaitsee Tyynenmeren rannikolla.
Särkijärvi (Orivesi, Lauttakulma)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 177,7 metriä mpy. Järveen on johdettu yksi metsäoja ja sen laskuoja lähtee järveltä luoteeseen ja se yhtyy 1,7 kilometrin päässä Rooppiojaan. Rooppioja on eräs Kooninjoen latvahaara ja sen laskee Nihuantaustalla Nihuanjärveen.
Mayenne (joki)
Maantiede
Évièren ja Pierre Bécherellen välinen osuus jokea kuului aikoinaan Saint-Laudin kollegiaalikirkon maihin, ja tällä yhteisöllä oli oikeus periä joella liikkuvilta aluksilta maksuja. Joka vuosi tämä yhteisö osallistui myös quintanaan linnan alapuolella.
Voimaloiden modernisointi
SHEMA vaihtoi 16 "siphon"-tyyppistä Kaplan-turbiinia MJ2 Technologies-yrityksen kehittämiin VLH-tyyppisiin ("very low head", "hyvin matala putous"). Nämä uudet turbiinit tekivät mahdolliseksi nostaa voimaloiden hyötysuhdetta 20 prosentista 30 prosenttiin, mutta eivät silti ole kaloille vaarallisia. Pienen pyörteisyyden vuoksi niiden aiheuttama kaloje, erityisesti ankeriasen kuolleisuus on nyt lähes olematon.
Harry Potter
Juoni
Hagridin avulla Harry valmistautuu ja aloittaa ensimmäisen vuotensa Tylypahkassa. Harryn kautta lukija tutustuu ensimmäistä kertaa moniin kirjojen päätapahtumapaikkoihin sekä Ron Weasleyyn ja Hermione Grangeriin, Harryn parhaisiin ystäviin. Koulussa Harry tutustuu esimerkiksi myös taikajuomien opettajaan Severus Kalkarokseen, joka vaikuttaa jostakin syystä inhoavan Harrya ensi näkemästä lähtien. Kirjan juoni huipentuu Harryn toiseen kohtaamiseen lordi Voldemortin kanssa, kun tämä yrittää kaapata kouluun piilotetun viisasten kiven, mutta Harry pysäyttää hänet. voiman.
Videopelit
Vuonna 2023 julkaistiin Avalanche Softwaren kehittämä Hogwarts Legacy.
Aisne (joki)
Alueella käytiin ensimmäisessä maailmansodassa kolme suurta taistelua, Aisnen ensimmäinen taistelu syksyllä 1914, Aisnen toinen taistelu keväällä 1917 ja Aisnen kolmas taistelu kevätkesällä 1918. Lisäksi Aisnen alkulähteillä tapahtui sodan loppuvaiheessa 1918 Meusen-Argonnen taistelu.
Suora
Analyyttisen geometrian määritelmä
Kukin janalla oleva piste sijaitsee omassa paikassaan. Paikka voidaan ilmoittaa numeerisesti määrittämällä esimerkiksi pisteen paikan etäisyys janan alkupisteestä. Tämä etäisyys on luku, jota kutsutaan pisteen koordinaatiksi.
Suora kolmiulotteisessa avaruudessa
Suora voidaan avaruudessa määritellä myös kahden tason leikkauksena.
Edgar Pierre Jacobs
Elämä ja teot
Jacobs valmistui vuonna 1919 kaupallisesta oppilaitoksesta, jonne hänen vanhempansa olivat hänet lähettäneet. Sieltä valmistuttuaan hän vannoi itselleen, ettei koskaan tekisi toimistotöitä. Hän piirsi vapaa-aikanaan, mutta keskitti suurimman osan huomiostaan musiikin ja draaman opiskeluun. Vuonna 1929 hän sai Belgian valtion vuosipalkinnon klassillisesta laulusta. Taloudellisesti ajat olivat kuitenkin vaikeat, koska suuri lama iski täydellä voimalla Brysselin taidepiireihin.
Hänestä tuli hyvä ystävä Hergén kanssa ja hän auttoi vuonna 1943 albumien Tintti Afrikassa, Tintti Amerikassa, Kuningas Ottokarin valtikka ja Sininen Lootus uudelleenpiirtämisessä. Sen jälkeen hän antoi panoksensa albumien Seitsemän kristallipalloa ja Auringon temppeli tekemisessä. Hergé ei itse pitänyt oopperasta ja hän kiusasi vuosien ajan lempeästi ystäväänsä Jacobsia Tintin sivuhahmoihin kuuluvan oopperalaulaja Bianca Castafioren avulla. Hergé antoi parille pikkuhahmolleen Jacobsin ulkomuodon (Tuhatkaunon tapauksessa Jacobini Faustin mainoksessa sekä Tintti-pukuisena pyöräilijänä, Faaraon sikareissa yksi kannen muumioista).
Ilkka Jääskeläinen
Ura
Keväällä 2011 Jääskeläinen esiintyi muiden Idols-voittajien kanssa Idols tekee hyvää -konsertissa, joka esitettiin myös MTV3-kanavalla.
Ahvenjärvi (Orivesi, Siikaneva)
Maantietoa
Lammen pinta-ala on 1,8 hehtaaria ja se on 250 metriä pitkä ja 150 metriä leveä. Se sijaitsee Siikanevan eteläpuolella kohoavalla mäkisellä järvialueella. Lammella ei ole kartan mukaan saaria ja se on myös autio. Sen rantaviivan pituus on 600 metriä ja sen rannat ovat suota.
Spencer Perceval
Spencer Perceval (1. marraskuuta 1762 – 11. toukokuuta 1812) oli englantilainen poliitikko. Hän toimi Englannin pääministerinä vuosina 1809–1812. Valtiovarainministerinäkin toiminut Perceval on ainoa Englannin pääministeri, joka on murhattu. John Bellingham ampui Percevalin alahuoneen eteisaulassa. Motiivina oli se, että Bellingham oli joutunut rahavaikeuksiin ja syytti siitä hallitusta.
Tadoma
Tadoma on taktiilia huuliltalukua, jossa kuurosokea henkilö asettaa kätensä puhujan huulille tai kurkulle ymmärtäkseen asian.
Telamon
Telamon oli kreikkalaisessa mytologiassa Aiginan kuningas Aiakoksen ja Endeiksen poika ja Peleuksen veli. Hän oli yksi Iasonin johtamista argonauteista ja osallistui myös Kalydonin metsäkarjun metsästykseen. Troijan sotaan hän osallistui poikansa Aiaan rinnalla kreikkalaisten puolella. Apollodoros mainitsee myös toisesta lähteestä, jonka mukaan Telamon ei olisikaan ollut Peleuksen veli, vaan tämän ystävä ja Aktaioksen ja Salamiin kuninkaan Kykhreuksen tyttären Glauken poika.
Ville Pulkki
Pulkin artikkeliväitöskirja Spatial Sound Generation and Perception by Amplitude Panning Techniques (2001) sisältää seitsemän tieteellistä artikkelia, jotka liittyvät tilaäänen tuottamiseen ja havaitsemiseen. Yksi niistä on Journal of the Audio Engineering Society'ssä julkaistu artikkeli vektorikanta-amplitudipanoroinnista (engl. vector base amplitude panning, VBAP), joka on nykyisin suosittu monikanavaisen äänentoiston menetelmä ja jota käytetään mm. MPEG-H-standardissa. Pulkki on myös kehittänyt DirAC-nimisen koodausmenetelmän tilaääntä varten. Hänen tuotantonsa, josta pääosa on kirjoitettu yhdessä työtoverien ja opiskelijoiden kanssa, käsitti kevääseen 2019 mennessä yli 200 tieteellistä julkaisua ja neljä patenttia. Pulkki on kirjoittanut yhdessä Matti Karjalaisen kanssa kommunikaatioakustiikan oppikirjan Communication Acoustics – An Introduction to Speech, Audio and Psychoacoustics (2015), jonka on kustantanut Wiley.
Upinniemen varuskunta
Joukko-osastot ja -yksiköt
Upinniemessä koulutetaan vuosittain noin 1 800 varusmiestä. Alokaskoulutus annetaan merikomppaniassa, viestikomppaniassa, meritiedustelukomppaniassa ja huoltokomppaniassa. Peruskoulutuskauden jälkeen erikoiskoulutusta annetaan tulipatterissa, merikomppaniassa, viestikomppaniassa, meritiedustelukomppaniassa, rannikko-ohjuskomppaniassa, huoltokomppaniassa, sotilaspoliisikomppaniassa ja kuljetuskomppaniassa. Lisäksi Upinniemessä toimii taistelusukeltajia ja raivaajasukeltajia kouluttava Sukeltajakoulu.
Kadonneiden miesten metsä
Kirjan henkilöt muissa romaaneissa
First Harold on päähenkilö myös Mankellin vuonna 1980 ilmestyneessä romaanissa Dödsbrickan. Anders Erikson on toinen päähenkilöistä vuonna 1981 ilmestyneessä jännitysromaanissa En seglares död. Kirjoja ei ole suomennettu.
Oddworld: Abe’s Oddysee
Pelaaminen
Abe’s Oddysee sisältää paljon huumoria, myös mustaa huumoria. Pelaaja voi esimerkiksi halutessaan panna Aben pieraisemaan, vaikka tästä ei mitään pelimekaanista hyötyä olekaan. Jatko-osa Abe’s Exoddus vei huumoria vielä pidemmälle esitellessään räjähtävät pierut, jotka olivat myös tärkeä osa itse pelin kulkua.
Friday the 13th: The New Blood
Juoni
Erityisen järkyttävän istunnon jälkeen, Tina kulkee ja hytisten laiturille ajatellen isänsä kuolemaa. Tina haluaa herättää isänsä takaisin. Sen sijaan, Tina herättää Jason Voorheesin henkiin ja tuhoaa hänen kahleensa. Jason nousee vedestä ja Tina pelästyy niin, että pyörtyy.
Sébastien Buemi
Sébastien Olivier Buemi (s. 31. lokakuuta 1988 Aigle, Vaud, Sveitsi ) on sveitsiläinen rata-autoilija.
Formula E
Kaudella 2014–2015 Buemi kilpaili E.dams-Renaultin tallissa uudessa Formula E -sarjassa. Buemi voitti kauden aikana kolme kilpailua, joka oli eniten voittoja kauden aikana ajaneista kuljettajista. Lopulta hän hävisi maailmanmestaruuden yhden pisteen erolla Nelson Piquet Jr:lle ja sijoittui sarjan toiseksi. Seuraavalla kaudella Buemi onnistui voittamaan sarjan mestaruuden vain kahden pisteen erolla ennen Lucas di Grassia.
Elävänä Euroopassa
Kannen piirrokset ovat yhtyeen entisen basistin Mikko Saarelan tekemiä. Levyn nimen innoittajana oli Creedence Clearwater Revivalin live-albumi Live in Europe.
Halai Arafenides
Halai tunnettiin erityisesti Artemis Tauropoloksen temppelistä, jossa oli jumalattaren kuvapatsas. Demoksessa tiedetään olleen teatteri.
Jason Goes to Hell: The Final Friday
Jason Goes to Hell: The Final Friday on kauhuelokuva vuodelta 1993. Sen nimi ("viimeinen perjantai" ) on harhaanjohtava: vaikka elokuvaa markkinoitiin Perjantai 13. -sarjan viimeisenä, sille on tehty kaksi jatko-osaa. Elokuvassa nähdään muun muassa Jason Voorheesin sisko, jota ei ole mainittu missään aikaisemmissa Perjantai 13. -elokuvissa. Myös Freddy Krueger esiintyy elokuvassa, mutta vain vilauksella. Tämä on sarjan ainoa osa, jota ei ole julkaistu Suomessa DVD:lle.
Juoni
Jessica tapaa Duken Voorheesin talossa yöllä ja antaa Jessicalle mystisen tikarin, jolla hän voi tappaa Jasonin. Sillä aikaa Jason siirtää sielunsa poliisiin ja yllättää kaksikon. Duke tippuu taisteleun seurauksena kellariin. Sen jälkeen Jason hyökkää Jessican kimppuun ja on juuri tappamassa hänet. Silloin Steven saapuu paikalle ja katkaisee Jasonin kaulan. Jasonin sydän, joka on kasvanut demoniseen muotoon, ryömii ulos poliisista ja menee Dianan ruumiiseen kellarissa. Steven ja Jessica vetävät Duken pois kellarista. Silloin Jason hyppää lattialautojen läpi omassa muodossaan.
Rukkasjärvi
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 165,6 metriä mpy. Siihen on johdettu viisi pitempää metsäojaa, joista yksi on Löyttynlammen laskuoja. Järven laskuoja on koneellisesti kaivettu suo-ojien johto-oja, joka yhtyy suoalueella Rooppinojaan. Johto-oja toimii suojelualueen rajaojana.
Tsoun kieli
Tsouta on tutkittu toisen maailmansodan jälkeen melko aktiivisesti. Yksi tunnetuimmista tutkijoista on Dong Tonghe (1911–1963).
Bad Religion
Yhtye on tullut tunnetuksi sosiaalisesti tiedostavista sanoituksistaan sekä kyvystä ilmaista ideologiaansa moninaisten kielikuvien, kattavan sanavaraston käytön sekä useassa kappaleessa käytetyn taustalaulun (tunnetaan nimellä "oozin aahs") kautta. Yhtye käsittelee usein kappaleissaan sekä yksilöllistä että poliittista vastuuta. Yhtyeen logo, "Crossbuster", edustaakin näin ollen ennemminkin yksilön vapautta kuin ateismia.
Menestystä valtavirrassa (1993–1995)
Kitaristin paikan yhtyeessä Gurewitzin eron jälkeen otti Brian Baker. Gurewitzin eron jälkeen yhtyeen uusien kappaleiden kirjoitusvastuu siirtyi yksinomaan Greg Graffinille.
thumb|Bad Religion esiintymässä [[Alankomaat|Alankomaissa vuonna 1995]]
Gurewitzin paluu (vuodesta 2002 tähän päivään)
Maaliskuun 7. päivä vuonna 2006 julkaistiin ensimmäinen live-DVD Live at the Palladium. Julkaisu sisälsi yhtyeen live-esiintymisen vuoden 2004 loppupuolella Hollywood Palladiumissa. DVD:llä on lisäksi haastatteluja, musiikkivideoita sekä valokuvagalleria.
Robert Bruce
Elämäkerta
Bruce teki ensimmäisenä sovinnon Edvardin kanssa 1302. Sitoakseen Brucen itseensä Edvard naitti hänelle irlantilaisen suosikkinsa Ulsterin jaarlin tyttären Elizabeth de Burghin. Myös Comyn siirtyi Edvardin alamaiseksi 1304.
Noah Ngeny
2001 sisäratojen MM-kisoissa Lissabonissa Ngeny sijoittui pronssille. Sittemmin hän joutui auto-onnettomuuteen jossa mursi lonkkansa, eikä enää palannut entiselle tasolleen. Marraskuussa 2006 Ngeny ilmoitti lopettavansa uransa auto-onnettomuudessa syntyneen lonkkavaivan vuoksi. Hän ei päässyt puolustamaan olympiavoittoaan 2004 Ateenassa karsiuduttuaan Kenian kovatasoisissa olympiakarsinnoissa.
Vuonna 1999 Ngeny rikkoi lähes kaksi vuosikymmentä vanhan, Sebastian Coen nimissä olleen 1 000 metrin juoksun maailmanennätyksen ajalla 2.11,96, mikä on yhä voimassa. 7. heinäkuuta 1999 Lontoon Crystal Palacessa juostussa mailin juoksussa, jossa el-Guerrouj teki uuden maailmanennätyksen 3.43,13, juoksi myös Ngeny alle vanhan maailmanennätyksen aikaan 3.43,40, mikä on yhä maailmantilaston toiseksi paras aika.
Noah Ngenyn veli Philipp Kibitok on myös keskimatkojen juoksija, joka vuonna 1996 taittoi 800 metriä aikaan 1.43,55.
Pekka Reinikka
Reinikan vanhemmat olivat jääkärivänrikki Juho Keinänen ja Sylvi Reinikka. Hän pääsi ylioppilaaksi Laitilan yhteiskoulusta 1953 ja suoritti metsänhoitajan tutkinnon Helsingin yliopistossa 1958.
Nastradamus
Nastradamus on rap-artisti Nasin neljäs studioalbumi, joka julkaistiin vuonna 1999, vain muutama kuukausi Nasin kolmannen albumin I Am... jälkeen. Nastradamusta pidetään yleisesti Nasin huonoimpana albumina sen hätäisen tunnelman takia. Ajan kuluessa levy on kuitenkin saanut myös hyvää palautetta. Esimerkiksi amerikkalainen rap-legenda KRS-1 on todennut sen olleen aikaansa edellä.
Etymologia
Etymologian perusoletuksia
Modernissa etymologiassa tutkitaan ensisijaisesti sanojen äänneasua, merkitystä ja levikkiä.
Etymologian historia
Nykyaikainen tieteellinen etymologia kasvoi kuitenkin vasta 1800-luvulla. Sen synnyssä oleellista osaa näyttelivät valistusajan oppineiden, muun muassa Gottfried Leibnizin ja Martin Vogelin pyrkimykset ryhmitellä maailman kieliä. Ajan hengen mukaisesti myös muun muassa suomalainen H. G. Porthan keräsi laajoja aineistoja maailman kielistä ryhmitelläkseen niitä.
Perjantai 13. päivä, osa 5 – uusi alku
Juoni
Tommy Jarvis tappoi Jason Voorheesin, kylmäverisen tappajan 5 vuotta aikaisemmin, tai ainakin kaikki luulivat niin. Tommy on hankkiutunut mielenterveydelliseen hoitoon Jasonin aiheuttamien traumojen takia. Laitoksessa sattuu välikohtaus jossa ärsyyntynyt potilas tappaa toisen kirveellä. Tämän jälkeen ihmisiä alkaa kadota ja kuolla. Lopulta murhaajaksi paljastuukin ambulanssimies Roy Burns, joka vain esiintyi Jasonina, koska oli mennyt sekaisin nähtyään kuolleen poikansa ruumiin. Fanit olivat äänestäneet tämän elokuvan huonoimmaksi ja olivat katkeria tästä juonenkäänteestä.
Mordhau
Peli rahoitettiin osittain Kickstarter-kampanjan avulla vuonna 2017, missä se sai yli 300 000 dollaria.
Ed Thigpen
pienoiskuva|Ed Thigpen Edmund Leonard "Ed" Thigpen (28. joulukuuta 1930 Chicago, Yhdysvallat – 13. tammikuuta 2010 Kööpenhamina, Tanska) oli yhdysvaltalainen jazzrumpali. Lempinimensä "Mr. Taste" hän sai kohteliaasta käytöksestä, huolitellusta pukeutumisesta ja soittotyylistä.
Yleismaantiede
Yleismaantieteen jako
Ihmismaantiede taas tutkii maapalloa ja sen pintaa ihmisen toiminnan kenttänä. Tutkimuskohteittensa perusteella ihmismaantiedekin jakaantuu lukuisiin osiin, joita ovat muun muassa väestömaantiede, terveysmaantiede, asutusmaantiede, kaupunkimaantiede, kulttuurimaantiede, talousmaantiede, sosiaalimaantiede ja poliittinen maantiede. Ihmismaantieteen haarat liittyvät toisiinsa hyvin läheisesti, ja sillä on liittymäkohtia myös sosiaalitieteisiin. Ihmismaantiede käsittää kaiken sen, mikä on aiemmin kuulunut antropogeografiaan ja kulttuurimaantieteeseen. Monimutkaisten vuorovaikutussuhteidenkin selvittäminen on tullut mahdolliseksi tietokoneiden ja tilastollisten menetelmien kehittymisen ansiosta.
Hermes (parkki)
Hermes lähti puutavaralastissa Torniosta 29. syyskuuta 1912 kohti Lontoota. 2. – 3. lokakuuta 1912 Merenkurkun alueella raivonneen myrskyn jälkeen löydettiin Rönnskärin luota katkennut laivan masto raakapuineen, laivanhylyn osaan sidottu merimiehen ruumis ja erilaisia laivan kappaleita. Lisäksi löydettiin laivavene jossa oli nimi "Hermes, Raumo". Myöhemmin löytyi vielä kahden merimiehen ruumiit, laivan kappaleita ja laivan puutavaralastia. Laivan hylky löytyi sittemmin Strömmingsbådanin ja Rönnskärin saarten väliltä. Laivan päällikkö oli ollut merikapteeni Evert Konstantin Wiglund (s. 1869). Hän oli ollut vuonna 1906 St. Lawrence-joen suulla Kanadassa haaksirikkoutuneen raumalaisen teräsfregatti Sovinnon päällikkönä. Tässä haaksirikossa menehtyi 14 miehistön jäsentä mutta Wiglund onnistui sillä kertaa pelastumaan.
Game Over (televisio-ohjelma)
Ohjelmassa ylläpidettiin listaa suosituimmista CD-i-peleistä. Yksi peleistä, joita ohjelmassa pelattiin, oli Wacky World of Miniature Golf -peli.
Ranskan Grand Prix 2006
thumb|270px|Michael Schumacher. Ranskan Grand Prix 2006 (virallisesti Formula 1 Grand Prix de France 2006) oli Formula 1 -kauden ajettiin  14.–16. heinäkuuta Magny-Coursin moottoriradalla Ranskassa. Kilpailun voitti Ferrarin Michael Schumacher. Fernando Alonso oli toinen ja Felipe Massa kolmas. Kimi Räikkönen oli viides.
Aini Tahvanainen
Aini Annikki Tahvanainen (o.s. Vepsäläinen, 3. heinäkuuta 1929 Tuupovaara – 21. helmikuuta 2021 Joensuu) oli suomalainen eräkirjailija.
Charleston (Länsi-Virginia)
Koulutus
Länsi-Virginian yliopiston lääketieteellinen tiedekunta toimii Charlestonissa. Yksityisessä Charlestonin yliopistossa on yli 2300 opiskelijaa. Se on perustettu vuonna 1888. Kaupungissa toimii myös yksityinen University of Charleston ja historiallisesti afroamerikkalainen West Virginia State College.
Mikrokontrolleri
Käyttö
Mikro-ohjaimen sisältävän laitteen piirilevy on helpompi, edullisempi ja nopeampi valmistaa kuin samat toiminnot logiikkapiirien avulla toteuttavan laitteen piirilevy. Mikro-ohjainta käyttämällä voidaan siis laskea laitteen hintaa, ja lisäksi tulee mahdolliseksi tehdä muutoksia laitteen toimintaan jälkikäteen muuttamalla pelkästään mikro-ohjaimeen ladattavaa ohjelmaa. Tämä on suuri etu elektroniikkateollisuudelle, mutta myös elektroniikan harrastajalle. Erilaiset mikro-ohjaimet ovatkin keränneet ympärilleen suuren joukon harrastajarakentelijoita.
Ilja Kašafutdinov
Ilja Kašafutdinov (1936–2006, ) oli venäläinen kirjailija. Suomeksi häneltä on julkaistu Punainen susi vuonna 1984 WSOY:n Neuvostokirjallisuutta-sarjassa.
Batman (vuoden 2004 animaatiosarja)
1. tuotantokausi
Sarjan ensimmäinen tuotantokausi esitteli nuoren 26-vuotiaan Batmanin, joka toimi kolmatta vuotta yön ritarin roolissa. Hänellä on käytössään salainen lepakkoluola, jossa Batman pitää huipputeknistä Batmobilea, sekä muita uudella teknologialla varustettuja laitteita. Hänellä on käytössään myös Lepakkoaalto (Bat-Wave) -niminen laite, joka ilmoittaa muun muassa meneillään olevista rikoksista. Apunaan Batmanilla on luotettava hovimestari Alfred Pennyworth, joka jakaa tarvittaessa viisaita neuvoja isännälleen.
4. tuotantokausi
Neljäs tuotantokausi oli yleisesti sarjakuvien kannattajille mieluisampi kausi, jossa muun muassa Bruce Waynen kasvot piirrettiin muistuttamaan enemmän aikaisemmin muun muassa The New Batman Adventuresissa nähdyn Bruce Waynen näköiseksi. Lisäksi 4. kausi esitteli uuden sankarin Robinin, jonka käyttöoikeus oli mahdollista, kun samaan aikaan 3. kauden kanssa esitetty Teen Titans päättyi. Robin esiintyi sarjassa todella nuorena ja oli Batgirlin kanssa osa uutta ryhmää. Jaksossa "Team Penguin" Batgirl sai tietää molempien sankarien salaiset henkilöllisyydet oltuaan aluksi pettynyt Batmaniin, joka koulutti Robinista vakituisen apulaisensa ennemmin kuin hänestä. Lisäksi Bruce Waynen ystävä Lucius Fox esiteltiin sarjan kaksiosaisessa päätösjaksossa "The Joining". Lisäksi Robinin myötä Komisario Gordonin rooli jäi kauden aikana pieneksi. Ethan Bennett teki paluunsa sitten toisen tuotantokauden.
Suomessa julkaistut DVD:t
Batman: ensimmäinen tuotantokausi: Vuonna 2007 julkaistu DVD -boksi sisälsi kaikki ensimmäisen tuotantokauden jaksot suomeksi tekstitettyinä. Julkaisu sisälsi myös paljon bonusmateriaaleja.
Dunedin (Uusi-Seelanti)
Maantiede
Dunedin kunnallishallinnollinen alue on kaikkiaan 3 286 neliökilometrin laajuinen. Ydinkeskusta sijaitsee tasaisessa maastossa, josta iso osa on rakennettu Otago Harbourista vallatulle maalle. Esikaupunkialueet levittäytyvät puolikuun muotoisesti lahden ympärille. Pohjoisten esikaupunkialueiden takana kukkulat kohoavat entistä korkeimmiksi, ja merkittävimpiin huippuihin kuuluu muun muassa noin 675 metrin korkuinen Mount Cargill.
Historia
Dunedin asukasluku oli vuonna 1858 noin 1 700, mutta heinäkuussa 1861 alkanut Otagon kultaryntäys muutti nopeasti kaupunkia. Sen asukasluku oli 1860-luvun lopulla lähes 15 000, ja siitä se kolminkertaistui vuoteen 1881 mennessä. Se oli hetkellisesti jopa Uuden-Seelannin suurin kaupunki. Kasvava Dunedin rakennutti monia julkisia rakennuksia, kirkkoja ja kouluja. Kaupunginoikeudet Dunedin sai 1865, ja siellä perustettiin 1869 Otagon yliopisto, joka oli Uuden-Seelannin ensimmäinen.
Poets of the Fall
Alkuajat
Poets of the Fallin toinen albumi Carnival of Rust saavutti edeltäjänsä tapaan ensimmäisellä listaviikollaan ensimmäisen sijan ja rikkoi kultalevyn rajan kolme viikkoa levyn julkaisun jälkeen. Menestysalbumi rikkoi myöhemmin myös platinalevyn rajan.
Twilight Theater (2010–2011)
Yhtyeen ensimmäinen kokoelma Alchemy Vol. 1 ilmestyi 16. maaliskuuta 2011. Se sisältää neljältä studiolevyltä valitut 14 kappaletta, uuden kappaleen ”No End, No Beginning” sekä kaikki yhtyeen musiikkivideot siihen mennessä. ”Can you hear me” julkaistiin singlenä ja sille tehtiin musiikkivideo.
Astypálaia (kunta)
Astypálaian kunta käsittää koko Astypálaian saaren. Sen lisäksi kuntaan kuuluvat seuraavat pienemmät saaret: Adelfoí, Agía Kyriakí, Avgó, Chondró, Chondronísi, Fokionísian saaret (mm. Megálo Fokionísi), Glynó, Katsagrélli, Kounoúpoi, Koutsomýti, Mesonísi, Ofidoússa, Plakída, Pontikoúsa, Stefánia, Sýrna, Tigáni ja Zaforás. Saaret kuuluvat Dodekanesian saariryhmään.
Main Tower
Aiheesta muualla
50.11222°N, 8.67194°W
Tom Petäjä
Petäjä näytteli Lahden kaupunginteatterissa vuosina 2001–2008. Hän on freelancerina vieraillut muun muassa Turun kaupunginteatterissa musiikkinäytelmässä Tukkijoella (2008–2009) ja esiintynyt Linnateatterin  Emma-teatterissa näytelmissä Vares & Huhtikuun tytöt (2008) ja Kekkonen - Syntymästä kuolemattomuuteen (2012). Petäjä on näytellyt myös elokuvissa.
Gatwickin lentoasema
Lennot kentältä jouduttiin keskeyttämään useita kertoja joulun alla 2018, kun tuntematon henkilö häiritsi lentoliikennettä droneilla.
Kalaton (Orivesi, Siikaneva)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 172 metriä mpy. Siihen ei ole johdettu ojia eikä sillä ole laskuojaa, joten järvi voidaan luokitella umpijärveksi.
Lauri Törhönen
Syytökset seksuaalisesta häirinnästä
Tammikuussa 2018 Yle julkaisi uutisen, jossa noin 20 haastateltua naista kertoi Törhösen käyttäytyneen häiritsevästi. Käytös näyttää jatkuneen ainakin 1980-luvulta 2000-luvulle. Monet naiset kertoivat Ylelle, että opiskelu elokuvataiteen ja lavastustaiteen osastolla oli ahdistavaa Törhösen käytöksen vuoksi. Törhönen kieltäytyi aluksi kommentoimasta asiaa. Hän esitti julkisen anteeksipyynnön käytöksestään STT:n kautta 1. helmikuuta 2018. 18. helmikuuta Arto Nybergin haastattelussa Törhönen myönsi käyttäytyneensä tyhmästi ja harkitsemattomasti, mutta kiisti vakavimmat häirintäsyytökset ja sanoi syyttäjiensä erehtyneen henkilöstä.
Maaria Eira
Ura ja elämä
Eira kävi tyttökoulua 1935–1937 ja Suomalaisen Oopperan balettikoulua 1928–1936. Hän opiskeli laulua Helsingissä Olavi Nybergin oppilaana ja esiintyi Suomalaisessa Oopperassa jo 17-vuotiaana 1942 Giuseppe Verdin Rigoletton Gildana. Hän herätti huomiota korkealla koloratuuriäänellään ja musikaalisuudellaan. Eira esiintyi useissa oopperaosissa Suomessa ja hän matkusti Tukholmaan opiskelemaan. Hän opiskeli 1946–1950 von Vegesackin johdolla koloratuuritähdeksi ja oli 1948–1950 Tukholman Kuninkaallisen teatterin stipendiaatti. Tukholmassa Eira tutustui Beniamino Gigliin, mikä merkitsi ratkaisevaa käännettä uralla. Gigli oli sitä mieltä, että Eiran äänen väri oli koloratuurisopraanon sijasta pikemminkin dramaattinen sopraano.
Työolosuhteiden järjestelytuki
Työolosuhteiden järjestelytuki on työnantajalle maksettavaa rahallista tukea vajaakuntoisen työntekijän työnteon edistämiseen. Tukirahaa voidaan käyttää työkoneisiin ja laitteisiin, menetelmien muuttamiseen ja olosuhteiden parantamiseen. Rahallista tukea saa myös vajaakuntoista avustavan työntekijän antamaan apuun. Järjestelytuki kuuluu perinteisiin kuntoutuksen menetelmiin, ja sen avulla pyritään helpottamaan tai poistamaan vammaisuudesta aiheutuvia työnteon haittatekijöitä tai työympäristöesteitä. Tukea maksaa Työ- ja elinkeinotoimisto hakemuksesta.
Sosiaalinen yritys
Sosiaaliset yritykset työllistävät vajaakuntoisia, ja niille maksetaan tästä korvausta. Niiden toiminta perustuu lakiin sosiaalisista yrityksistä 1351/2003.
Henkilötieto
pienoiskuva|Kotiosoite on henkilötieto Henkilötietoja ovat kaikki tiedot, jotka liittyvät tunnistettavissa olevaan tai tunnistettuun henkilöön. Henkilötietoihin lasketaan kaikki tiedot, joilla henkilö voidaan tunnistaa joko suoraan tai välillisesti monen vaiheen kautta. Esimerkkejä henkilötiedoista ovat ihmisen koti osoite, nimi, puhelinnumero tai IP-osoite.
Halai
Halai voi viitata seuraaviin paikkoihin antiikin Kreikassa:
Deathrock
Yhteydet horror punkiin ja psychobillyyn
Yleisesti ottaen horror punk kuulostaa äänekkäämmältä ja nopeammalta kuin deathrock. Päinvastoin deathrock kuulostaa sisäänpäin kääntyneemmältä ja romanttisemmalta kuin horror punk. Koskettimet ovat toinen erottava tekijä: deathrock-yhtyeet käyttävät niitä usein tunnelman luomiseen kun taas horror punk ja psychobilly-yhtyeet eivät. Psychobilly sen sijaan on helpompi erottaa deathrockista ja horror punkista, koska psychobilly-yhtyeet käyttävät usein etualalle miksattua bassoa siinä missä horror punk- ja deathrock-yhtyeet eivät.
Alkuperä
thumb|[[Maila Nurmi|Maila Nurmen roolihahmo Vampira vaikutti tummanpuhuvalla tyylillään deathrockin ulkoisiin piirteisiin.]]
Vakiintuminen
Vuoteen 1982 mennessä joukko synkempiä post-punkyhtyeitä oli yhdistynyt punk rockin ja ensimmäisen sukupolven post-punkyhtyeiden innoittamana erityisesti meluisampien 1980–1981 post-punkyhtyeiden UK Decayn, Killing Joken ja Theatre of Haten johdosta). Pääasialliset yhtyeet tässä uudessa suuntauksessa olivat Sex Gang Children ja Southern Death Cult. Mukaan lukien Brigandage, Blood and Roses, Ritual ynnä muut. Englannin media kutsui heitä "positiiviseksi punkiksi" erottaakseen heidät muista yhtyeistä, jotka pyrkivät saamaan punk-leiman, kuten UK 82 ja Oi! -yhtyeet. Nämä positiiviset punkyhtyeet hyödynsivät heimomaista rummutustyyliä, kimakkaäänistä vokalisointia, riipivää kitarointia, bassoa melodisena ja johtavana instrumenttina sekä visuaalista ilmettä, joka sekoitti glamia, Amerikan alkuperäisasukkaiden sotamaaleja ja piikikkäitä hiustyylejä. Muita suuntaukseen liittyviä yhtyeitä olivat Ausgang, Inca Babies ja Bone Orchard, jotka käyttivät tasatahtisia komppeja sekä piikikästä ulkonäköä ilmaisussaan mutta ottivat enemmän innoitusta The Birthday Party -yhtyeeltä.
Nupponen
Nupponen on muun muassa seuraavien suomalaisten henkilöiden sukunimi:
Carl Menger
Elämä
Mengerin poika oli matemaatikko Karl Menger.
Ludolph van Ceulen
Elämäkerta
Van Ceulen ei saanut minkäänlaista yliopisto-opetusta, sillä hänen vanhemapnsa olivat niin köyhiä, etteivät kyenneet maksamaan poikansa opintoja. Van Ceulenin elämästä ennen vuotta 1578 ei tiedetä paljoakaan. Hän kuitenkin opetti Delftissä miekkailua ja matematiikkaa. Vuonna 1594 hän perusti Leideniin miekkailukoulun. Kuusi vuotta myöhemmin hän sai viran Prince Mauritsin perustamasta insinöörikoulusta. Viimeiset kymmenen elinvuottaansa hän opetti artimetiikkaa.
Magneettikuvauksen fysiikka
Tietyt atomiytimet pystyvät absorboimaan ja lähettämään radiotaajuusenergiaa, kun ne sijoitetaan ulkoiseen magneettikenttään. Kliinisessä ja tutkimuksellisessa magneettikuvauksessa käytetään useimmiten vetyatomeja tuottamaan havaittavaa radiotaajuussignaalia, jonka tutkittavan anatomian läheisyydessä olevat antennit vastaanottavat. Vetyatomeja on luonnostaan runsaasti ihmisissä ja muissa biologisissa organismeissa, erityisesti vedessä ja rasvassa. Tästä syystä useimmat magneettikuvaukset kartoittavat lähinnä veden ja rasvan sijainnin kehossa. Radioaaltopulssit kiihdyttävät ydinsäteilyn spin-energiamuunnosta, ja magneettikentän gradientit paikallistavat signaalin avaruudessa. Pulssisekvenssin parametreja vaihtelemalla kudosten välille voidaan luoda erilaisia kontrasteja kudoksissa olevien vetyatomien relaksaatio-ominaisuuksien perusteella.
Ydinmagnetismi
Subatomisilla hiukkasilla on kvanttimekaaninen ominaisuus spin. Tietyillä ytimillä, kuten 1H (protonit), 2H, 3He, 23Na tai 31P, on spin, joka on nollasta poikkeava, ja siksi niillä on magneettinen momentti. Ns. spin-1⁄2-ytimillä, kuten 1H:lla, on kaksi spin-tilaa, joita kutsutaan joskus ylös- ja alaspäin. Ytimillä, kuten 12C, ei ole parittomia neutroneita tai protoneja eikä nettospiniä; isotoopilla 13C sen sijaan on.
Kuvantamisjärjestelmät
3DFT-tekniikka on melko samankaltainen, paitsi että siinä ei ole viipaleen valintaa ja vaihekoodaus suoritetaan kahdessa eri suunnassa.
Rakenne ja toiminta
Magneettikuvauslaitteen pääkomponentit ovat: päämagneetti, joka polarisoi näytteen, shim-kelat, joilla korjataan päämagneettikentän inhomogeenisuudet, gradienttijärjestelmä, jota käytetään MR-signaalin lokalisointiin, ja RF-järjestelmä, joka herättää näytteen ja havaitsee syntyvän NMR-signaalin. Koko järjestelmää ohjataan yhdellä tai useammalla tietokoneella.
God’s Son
Albumi on kunnianosoitus Nasirin äidille, Ann Jonesille, joka kuoli rintasyöpään vuoden 2002 alkupuoliskolla. Nimen lisäksi monet kappaleet sisältävät suoria viittauksia häneen ja kolmastoista kappale ”Dance” on suora tribuutti Annille.
Suomen Tallinnan-suurlähetystö
pienoiskuva|Suomen Tallinnan-suurlähetystö, Kohtu 4, vuonna 2010 Suomen Tallinnan-suurlähetystö on Suomen tasavallan suurlähetystö Viron pääkaupungissa Tallinnassa. Se sijaitsee Toompeanmäellä lähellä Riigikogua osoitteessa Kohtu 4. Nykyinen suurlähettiläs on Vesa Vasara, joka jätti valtuuskirjeensä 5. syyskuuta 2022.
Lähetystörakennus
Rakennukseen sijoitettiin Tallinnan teknillisen korkeakoulun asuntola ja Viron kansalliskirjaston tiloja. Ne viipyivät rakennuksessa vuoteen 1991 saakka, jolloin Viro itsenäistyi Neuvostoliitosta. Tämän jälkeen Suomen valtiolle tuli tilaisuus jälleen ottaa rakennuskokonaisuus huostaansa ja sijoittaa sinne Tallinnan-suurlähetystönsä. Näin tapahtui vuonna 1993. Rakennus entisöitiin pieteetillä, ja prosessia johtivat arkkitehdit Käpy ja Simo Paavilainen. Entisöintiprosessi oli vuonna 1996 edennyt siihen pisteeseen, että suurlähetystö pystyi muuttamaan rakennukseen takaisin. Viralliset avajaiset pidettiin 12. marraskuuta 1996.
Funktionalismi (mielenfilosofia)
Homunkulaarinen funktionalismi
Koska mieli-mieli-supervenienssistä vaikutti tulleen hyväksyttävä näkemys funktionalistien keskuudessa, joidenkin mielestä vaikutti siltä, että ongelman voi ratkaista postuloimalla kokonaisen joukon hierarkkisia mielen tasoja, jotka ovat sitä vähemmän hienostuneita toiminnallisen organisaation ja fysikaalisen rakenteen puolesta, mitä alemmalle fysikaalis-mekaaniselle tasolle mennään (eli kohti neuroneita ja niiden ryhmiä). Tämä vertautuu homunculus-ajatukseen. Alemmilla tasoilla on siis henkisiä ominaisuuksia, jotka ovat yhä yksinkertaisempia ja vähemmän älykkäitä kuin ylempien tasojen henkiset ominaisuudet.
Mäkelän taistelu
Yleistilanne
Savon rintaman osalta taas oli käynnissä Lahden taistelu, johon suomalaiset tulivat pohjoisesta ja saksalaiset etelästä sekä idästä. Lahti vallattiin kokonaisuudessaan 20. huhtikuuta mennessä. Lahden ja Hämeenlinnan väliin oli jäänyt mottiin kymmeniä tuhansia punaisia, jotka yrityksistä huolimatta eivät päässeet murtautumaan motista. Kolme päivää Mäkelän taistelun jälkeen 22 000 punaista antautui Lahdessa. Osasto Brandenstein oli lisäksi Lahti–Kouvola-rautatien tuntumassa. Savon radan osalta punaiset alkoivat vetäytyä 26. huhtikuuta Mouhun tasalta kohti etelää niin rautatietä kuin sen molemmin puolin kulkevia maanteitä pitkin. Ennen Mäkelän taistelua valkoiset ottivat yhteen punaisten kanssa Huhdasjärvellä 27. huhtikuuta. Valkoiset myös valmistautuivat Mäkelän taistelun jälkeisenä päivänä käytyyn Tuohikotin taisteluun.
Lucius Tarquinius Superbus
Tarquinius Superbuksen tarina saattaa olla symbolinen esitys etruskivallan kukistumisesta Roomassa.
Luettelo showpainin ammattilaisista
Tämä on lista entisistä ja nykyisistä showpainijoista ja muista sen piirissä työskentelevistä ihmisistä. Suluissa oikea nimi.
Yhteinen tekijä
Yhteinen tekijä murtoluvuissa
Toisaalta yhteisen tekijän lähestymistapaa voidaan soveltaa murtoluvun nimittäjän ja osoittajan laventamiseen/supistamiseen; toisaalta murtolukuja voidaan katsoa itsenäisinä lukuina joille voidaan löytää yhteinen tekijä.
HSBC Tower
Aiheesta muualla
51.50556°N, -0.01861°W
Walt Disney
Lapsuus
Walt vietti Marcelinessa onnellisen lapsuuden. Hän kertoi myöhemmin muistavansa paikan ehkä elävämmin kuin yhdenkään toisen paikan koko elämässään. Kotieläimiä ja villieläimiä vilisevässä kasvuympäristössään Waltille syntyi eläimiä kohtaan tunneside, joka ei koskaan katkennut. Pikkukaupungin idyllisyys jätti Waltiin myös vaikutuksen, joka näkyi tutkijoiden mukaan myöhemmin hänen elokuvissaan ja Disneylandin Pääkadussa. Walt kävi tuona aikana ensimmäisen kerran sirkuksessa ja näki ensimmäisen elokuvansa. Hän tapasi myös sirkusjohtaja Buffalo Billin. Waltin lapsuuden esikuva oli hänen lapsenmielinen Ed-setänsä. Innostuksen piirtämiseen Walt sai Maggie-tädiltään, joka antoi pojalle lahjaksi lehtiön ja lyijykyniä.
Liisa- ja Osku-elokuvat
Disney päätti palata tekemään pilafilmejä elokuvateattereille. Hän sai newyorkilaisen piirrosfilmien levittäjän kiinnostumaan velkojilleen Kansas Cityyn jääneestä keskeneräisestä Alice’s Wonderland -filmistä, ja levittäjä tilasi Disneyltä kuusi uutta filmiä 1 500 dollarilla kappaleelta. Waltin veli Roy oli tuolloin losangelilaisessa veteraanisairaalassa toipumassa tuberkuloosista. Walt haki veljensä sairaalasta, ja he ryhtyivät tekemään Liisa-elokuvasarjaa avustajiensa ja Kansasista kutsutun Virginia Davisin kanssa setänsä rahallisen tuen turvin. He nimesivät studionsa Disney Brothers Studioksi, josta tuli vuonna 1926 Walt Disney Studio. Ensimmäinen Liisa-elokuva valmistui vuonna 1924.